Sverresborg Hoops Basket er en bydelsklubb innen basketball som holder til på vestsiden av Trondheim. Klubben har i overkant av 200 medlemmer og har lag i alle aldrene fra 1 klasse til senior i regional 1. divisjon både for gutter og jenter. Klubben spiller og trener hovedsakelig i Munkvollhallen men trener også i andre haller som Åsveihallen, Thora Storm VGS, Husebyhallen, Ugla skole og Sverresborg skole.

### Om klubben

Klubbens herre og damelag spiller i regional 1. divisjon. Sverresborg har de siste årene vært en av de største og den mest dominerende klubben i NBBF Midt. Man har også siden 2013 deltatt i flere U16NM og U19NM. Størst suksess ble det under U19NM i 2018 da G19 laget vant en historisk gullmedalje som det første trønderske laget som vinner et NM. Det var også det andre i norsk basket utenfor Østlandsregionen og Bergen som vinner, etter Harstad Vikings finaletriumf i BLNO- og NM-sluttspillet i 2006. Laget ble ledet av Ron Billingslea som fra 2013 til han la opp i 2018 var ansatt i klubben som hovedtrener.

Sesongen 2013/14 Spilte Sverresborg Hoops Elite i BLNO for menn. Laget måtte rykke opp da Norges Basketballforbund bestemte seg for å legge ned nasjonal 1. divisjon og omstrukturere til 5 regionale 1 divisjoner. For å beholde elitebasketen i Trondheim spilte Sverresborg en sesong på øverste nivå før det i forkant av BLNO 2014/15 sesongen ble stiftet en ny klubb Nidaros Jets som skulle være en klubb som omfavnet hele Basketregionen. Siden den gang har Sverresborg spilt regional 1. divisjon i NBBF Midt. Laget har stort sett vært et relativt ungt lag der flere av sesongene har blitt spilt med rent G19 lag.

#### Spillere

Sverresborg har de siste sesongene hatt flere spillere innom yngre landslag. Sverresborg fikk sin første landslagsspiller i Christian Dischington Tøfte født 1999 i 2014 da han var en del av Norges Norges G16 landslag i Nordisk og U16EM divisjon B. Året etter var Christian igjen en del av Norges G16 landslag. i 2016 Var Christian med på Norges G18 landslag mens hele 3 Sverresborg spillere ble uttatt til Norges G16 landslag til Nordisk og U16EM divisjon B. Disse var Sigurd Lorange, Jørgen Bjørke og Jørgen Kvalvaag Kjesbu. Hedda Finnøy ble første jentespiller i klubben til å representere Norge da hun spilte for Norges J16 landslag i U16EM divisjon B 2017. Christian og Sigurd var begge med for Norges G18 landslag da de tok bronse i Nordisk og 1 plass i U18EM Division C i 2017. Sigurd Lorange deltok også for Norges U23 landslag under Sommeruniversiaden 2019. Sigurd Lorange spiller i dag college basket for Valparaiso Crusaders i NCAA Division I Men. 

Petter Wanvik som spilte i Sverresborg gjennom hele sin ungdomstid og fram til 2016 ble i BLNO sesongen 2016/17 første tidligere Sverresborggutt til å vinne en kongepokal som spiller for Centrum Tigers.  

#### Scania Cup

Som eneste klubb i NBBF Midt har Sverresborg blitt invitert og deltatt i uoffisielt Nordisk mesterskap for klubblag kalt Scania Cup.

Sverresborg har deltatt 5 ganger:

* G16 klassen i 2015 (8 plass av 12 lag)
* G16 klassen i 2016 (9 plass av 12 lag)
* G13 klassen i 2017 (15 plass av 15 lag)
* G19 klassen i 2018 (6 plass av 12 lag)
* G19 klassen i 2019 (12 plass av 12 lag

Norgesmesterskap U16 og U19
---------------------------

 

| Sverresborg Hoops Basket i U16NM og U19NM |
| --- |
| År: | G16 | G19 | J16 | J19 |
| 2012/13 | 8 dels finale |  |  |  |
| 2013/14 | 9 plass |  |  |  |
| 2014/15 | 2 plass | 11 plass |  |  |
| 2015/16 | 3 plass | 7 plass | 9 plass |  |
| 2016/17 | Kvalifisering | 8 plass |  |  |
| 2017/18 |  | 1 plass | 9 plass | 8 plass |
| 2018/19 | Kvalifisering | 12 plass | 8 plass | 9 plass |
| 2019/20 |  |  |  |  |

Sverresborg Hoops herre og damelag
----------------------------------

### Sverresborg Hoops Herrer

| Sesong: | Divisjon: | Plass: | Seire-tap |
| --- | --- | --- | --- |
| 2006/07 | 3. divisjon | 4 | 9-5 |
| 2007/08 | 3. divisjon | 2 | 8-4 |
| 2008/09 | 3. divisjon | 5 | 8-6 |
| 2009/10 | 2. divsjon | 7 | 3-9 |
| 2010/11 | Deltok ikke |  |  |
| 2011/12 | 2. divsjon | 2 | 14-2 |
| 2012/13 | 1. divisjon | 5 | 4-11 |
| 2013/14 | BLNO | 7 | 2-19 |
| 2014/15 | 1. divisjon | 5 | 2-13 |
| 2015/16 | 1. divisjon | 5 | 4-8 |
| 2016/17 | 1. divisjon | 3 | 8-7 |
| 2017/18 | 1. divisjon | 5 | 7-8 |
| 2018/19 | 1. divisjon | 5 | 5-10 |

### Sverresborg Hoops Damer

| Sesong: | Divisjon: | Plass: | Seire-tap |
| --- | --- | --- | --- |
| 2009/10 | 1. divisjon | 5 | 2-8 |
| 2010/11 | 1. divisjon | 5 | 2-8 |
| 2011/12 | 1. divisjon | 4 | 1-7 |
| 2012/13 | 1. divisjon | 5 | 0-12 |
| 2013/14 | 2. divisjon | 1 | 8-1 |
| 2014/15 | 1. divisjon | 3 | 3-6 |
| 2015/16 | Deltok ikke |  |  |
| 2016/17 | 1. divisjon | 3 | 9-3 |
| 2017/18 | 1. divisjon | 2 | 10-2 |
| 2018/19 | 1. divisjon | 4 | 7-5 |

Referanser
----------

1. ↑  Oss, ©2019 Sverresborg Idrettsforening Laga av. «Basketball | Hoops». Besøkt 4. desember 2019.
2. ↑  «Sverresborgs finale-bragd». *basket.klubb.nif.no*. Arkivert fra originalen 7. mai 2018. Besøkt 4. desember 2019.
3. ↑  «Christian Tofte | U16 European Championship Men (2014) | FIBA Europe». *www.fibaeurope.com*. Besøkt 4. desember 2019.
4. ↑  «Norway at the FIBA U16 European Championship Division B 2016». *FIBA.basketball* **(engelsk)**. Besøkt 4. desember 2019.
5. ↑  «Norway at the FIBA U18 European Championship Division C 2017». *FIBA.basketball* **(engelsk)**. Besøkt 4. desember 2019.
6. ↑  Rektorsvägen 2 15240, Scania Cup |; Södertälje. «SCANIA CUP 2020 - Scania Cup». *scania.cups.nu* **(engelsk)**. Besøkt 4. desember 2019.
7. ↑  «U19 NM». *basket.klubb.nif.no*. Arkivert fra originalen 30. juni 2019. Besøkt 4. desember 2019.
8. ↑  «U16 NM». *basket.klubb.nif.no*. Arkivert fra originalen 30. juni 2019. Besøkt 4. desember 2019.
9. ↑  «Serie og turnering». *basket.klubb.nif.no*. Besøkt 4. desember 2019. [*død lenke*]